เผยเหตุจี้โรงแรมซีอีโอจีนตกเป็นเหยื่อ3ศพ
ผู้นํานานาชาติร่วมประณามเบลเยียมยกระดับเตือนภัยภาวะเสี่ยงก่อการร้ายสูงสุด,โลกยังระอุ ผู้นำนานาชาติร่วมประณามกลุ่มก่อการร้าย ทั้งที่ก่อเหตุโจมตีกรุงปารีส ฝรั่งเศส และบุกจับตัวประกันในโรงแรมหรู ประเทศมาลี ที่ส่งผลมีชาวอเมริกัน-รัสเซีย-จีน-เบลเยียม เสียชีวิต พร้อมเรียกร้องทุกชาติร่วมกันต่อสู้กับกลุ่มไอเอสและพวกหัวรุนแรง ด้าน ปธน.มาลีประกาศภาวะฉุกเฉิน 10 วัน ลดธงครึ่งเสาไว้อาลัยเหยื่อ 3 วัน ขณะที่เบลเยียมประกาศเตือนภัยก่อการร้ายระดับสูงสุด พร้อมกวาดล้างจับกุมผู้ต้องสงสัยเป็นแนวร่วมไอเอสเพิ่ม ด้านสถานทูตไทยเตือนคนไทยในเบลเยียมระวังในการเข้าพื้นที่สาธารณะ,ความคืบหน้าหลังเกิดเหตุกลุ่มติดอาวุธ อัล-มูราบิทูน และ อัล-เคดาในชาติอิสลามมัฆริบ ประกาศตัวเป็นผู้ก่อเหตุโจมตีและจับตัวประกันในโรงแรมแรดิสสัน บลู โฮเต็ล ใจกลางกรุงบามาโก ประเทศมาลี ทำให้มีผู้เสียชีวิต 27 ราย รวมถึงชาวต่างชาติ เมื่อเช้าวันที่ 20 พ.ย.ที่ผ่านมา ตามเวลาท้องถิ่น ต่อมาเมื่อ 21 พ.ย.สำนักข่าวต่างประเทศ ทั้งเอพี เอเอฟพี และรอยเตอร์ พร้อมใจรายงานการปฏิบัติการตอบโต้กลุ่มผู้ก่อเหตุราว 10 ราย โดยกองกำลังผสมระหว่างทหารและตำรวจของมาลี รวมถึงกองกำลังรักษาความสงบแห่งสหประชาชาติ ประสานกำลังบุกเข้าช่วยเหลือตัวประกันออกจากที่เกิดเหตุได้ทั้งหมด 170 ราย และผลการปะทะกับกลุ่มก่อเหตุเป็นเวลานานกว่า 9 ชม.มีผู้เสียชีวิต 27 ราย ส่วนใหญ่เป็นชาวต่างชาติ,ขณะที่กระทรวงการต่างประเทศสหรัฐอเมริกา จีน รัสเซีย และเบลเยียม ออกแถลงการณ์ว่ามีพลเมืองของตนเสียชีวิตในเหตุการณ์ที่โรงแรมแรดิสสัน บลู โฮเต็ล โดยสหรัฐฯระบุว่าชาวอเมริกันเสียชีวิต,ในที่เกิดเหตุอย่างน้อย 1 ราย ส่วนนายหง เล่ย โฆษกกระทรวงการต่างประเทศจีน แถลงข่าวว่า ชาวจีนเสียชีวิต 3 ราย ทั้งหมดเป็นผู้บริหารบริษัทก่อสร้างทางรถไฟแห่งประเทศจีน ไชน่า เรลเวย์ คอนสตรัคชั่น คอร์ปอเรชั่น ขณะที่กระทรวงการต่างประเทศเบลเยียม แถลงว่ามีเจ้าหน้าที่รัฐบาลเบลเยียม 1 นาย เสียชีวิตด้วย และ น.ส.มาเรีย ซาคาโรวา โฆษกกระทรวงการต่างประเทศรัสเซีย เผยว่า ชาวรัสเซียเสียชีวิตมากกว่า 1 ราย ยังไม่อาจระบุยอดที่ชัดเจนได้ แต่เบื้องต้นมีพนักงานของ โวลกา-ดเนียเปอร์ สายการบินท้องถิ่นในภูมิภาคอุลยานอฟสค์ของรัสเซีย เสียชีวิตถึง 7 คน ขณะที่นายฌอง-อีฟส์ เลอ ดรียง รมว.กระทรวงกลาโหมฝรั่งเศส ระบุว่าไม่มีชาวฝรั่งเศสเสียชีวิต แต่ได้รับบาดเจ็บจำนวนหนึ่ง,ด้านนายอิบราฮิม บูบาคาร์ เคตา ประธานาธิบดีแห่งมาลี ประกาศภาวะฉุกเฉินทั่วประเทศเป็นเวลา 10 วัน พร้อมประกาศลดธงชาติครึ่งเสาเป็นเวลา 3 วันเพื่อไว้อาลัยแก่ผู้เสียชีวิตทั้งหมด คำสั่งมีผลบังคับใช้ตั้งแต่วันที่ 21 พ.ย.เป็นต้นไป และนายเคตายังยกเลิกการเดินทางเยือนประเทศชาด,แล้วเรียกประชุมด่วนคณะรัฐมนตรีและหารือแนวทางตอบโต้กลุ่มก่อเหตุ ส่วนสื่อต่างประเทศรายงานว่ากลุ่มอัล-มูราบิทูนฯ ก่อตั้งขึ้นเมื่อปี 2556 โดยนายม็อคตาร์ เบลม็อคตาร์ เคยก่อเหตุบุกยึดโรงแยกก๊าซในประเทศแอลจีเรีย เมื่อเดือน ม.ค.2556 และสังหารตัวประกันชาวต่างชาติ 40 รายเสียชีวิต ทั้งยังก่อเหตุวินาศกรรมในมาลีและประเทศเพื่อนบ้านอีกประปราย,ส่วนนายบารัค โอบามา ประธานาธิบดีสหรัฐฯ ซึ่งอยู่ระหว่างเข้าร่วมการประชุมสุดยอดผู้นำอาเซียนซัมมิตที่จัดขึ้นในประเทศมาเลเซีย แสดงความเสียใจต่อผู้สูญเสียในเหตุก่อการร้ายที่มาลี พร้อมประณามกลุ่มก่อเหตุว่าโหดร้ายป่าเถื่อน และยังเรียกร้องให้ผู้นำนานาชาติที่เข้าร่วมการประชุมอาเซียนซัมมิตร่วมมือกันต่อสู้กับการก่อการร้ายอย่างเป็นน้ำหนึ่ง ใจเดียวกัน เช่นเดียวกับนายสี จิ้นผิง ประธานาธิบดีจีน แสดงความเสียใจต่อครอบครัวผู้เสียชีวิตในมาลี และประณามอย่างรุนแรงต่อกลุ่มก่อเหตุ พร้อมออกคำสั่งให้เจ้าหน้าที่รัฐบาลจีนเร่งคุ้มครองและเฝ้าระวังความปลอดภัยของประชาชนจีนในต่างแดน รวมถึงขอความร่วมมือจากประชาคมโลกในการป้องกันและรับมือการก่อเหตุของกลุ่มก่อการร้ายในอนาคต,นอกจากนี้ นายบัน คี มูน เลขาธิการใหญ่แห่งสหประชาชาติ (ยูเอ็น) ยังได้ร่วมประณามกลุ่มก่อเหตุว่าลงมือก่อการร้ายสะเทือนขวัญพุ่งเป้าทำลายกระบวนการสันติภาพในมาลี หลังกองกำลังรักษาความสงบของยูเอ็น ร่วมกับกองทัพรัฐบาลมาลี ร่วมกันปราบปรามกลุ่มติดอาวุธที่ก่อเหตุรุนแรงในมาลีอย่างต่อเนื่องตั้งแต่ปี 2555 เป็นต้นมา ขณะที่ น.ส.ยิ่งลักษณ์ ชินวัตร อดีตนายกฯ ได้โพสต์ข้อความในทวิตเตอร์เช่นกันว่าขอแสดงความเสียใจอย่างสุดซึ้งต่อครอบครัวของผู้ที่ได้รับผลกระทบจากเหตุการณ์การบุกโจมตีและจับตัวประกันที่โรงแรม ณ กรุงบามาโก ประเทศมาลี,สำหรับความคืบหน้าเหตุกลุ่มไอเอสโจมตีกรุงปารีสครั้งใหญ่ 6 จุด เมื่อวันที่ 13 พ.ย.ที่ผ่านมา ทำให้มีผู้เสียชีวิตอย่างน้อย 129 คน บาดเจ็บกว่า 400 คน สำนักข่าวต่างประเทศรายงานว่า เมื่อคืนวันที่ 20 พ.ย. คณะมนตรีความมั่นคงแห่งสหประชาชาติ (ยูเอ็นเอสซี) ลงมติเป็นเอกฉันท์ รับรองมติที่ฝรั่งเศสเป็นผู้ร่างขึ้น เรียกร้องให้ทุกประเทศทั่วโลกเพิ่มความร่วมมือกันมากขึ้น ให้ใช้มาตรการที่จำเป็นทุกอย่าง เพื่อต่อสู้กับกลุ่มไอเอสและกลุ่มหัวรุนแรงอื่นๆ รวมถึงให้ทั่วโลกกำจัดที่พักพิงของกลุ่มไอเอสในอิรักและซีเรีย เพิ่มความพยายามสกัดกั้นการหลั่งไหลของผู้ก่อการร้ายต่างชาติเข้าไปในอิรักและซีเรีย ยับยั้งเส้นทางการเงินที่ใช้ช่วยการก่อการร้าย,ต่อมาอัยการฝรั่งเศสแถลงว่า ตำรวจปล่อยตัวผู้ต้องสงสัย 7 ใน 8 คนที่ถูกจับกุมระหว่างการบุกจู่โจมอพาร์ตเมนต์ในย่านแซงต์ เดอนีส์ แล้ว แต่ยังควบคุมตัวนายจาวัด เบนดาอูด เจ้าของอพาร์ตเมนต์ที่ให้คนร้ายเช่าห้องไว้ ตำรวจกรุงปารีสยังขยายเวลาห้ามประชาชนชุมนุมกันไปจนถึงวันที่ 30 พ.ย.ขณะที่ นายวลาดิเมียร์ โคโลโคลต์ซอฟ รมว.มหาดไทยรัสเซีย เสนอจะส่งลูกสุนัขพันธุ์อัลเซเชียนไปให้ฝรั่งเศสเพื่อแทน ดีเซล สุนัขตำรวจที่เสียชีวิต ขณะการบุกจู่โจมอพาร์ตเมนต์ ขณะที่มีรายงานจากแหล่งข่าวด้านความมั่นคงของฝรั่งเศสระบุถึงการสืบสวนที่นำไปสู่การปลิดชีพนายอับเดลฮามิด อาบาอูด ชาวเบลเยียมเชื้อสายโมรอกโก วัย 27 ปี หัวโจกผู้วางแผนโจมตีกรุงปารีสว่าเพราะเจ้าหน้าที่ได้รับข้อมูลจากแหล่งข่าวในโมรอกโกว่านายอาบาอูด ยังอยู่ในฝรั่งเศส จึงสืบเบาะแสรวมถึงดักฟังโทรศัพท์ ก่อนพบหลักฐานชัดเจนว่า น.ส.ฮาสนา ไอต์บูลาเซน วัย 26 ปี เป็นคนพานายอาบาอูดเข้าไปกบดานในอพาร์ตเมนต์ ผู้เสียชีวิตจากการบุกจู่โจมมี 3 คน รวมทั้งนายบาดาอูด และ น.ส.ฮาสนา เป็นญาติของนายอาบาอูด แต่เธอไม่ได้เป็นผู้จุดระเบิดฆ่าตัวตาย แต่เป็นชายไม่ระบุชื่ออีกคนที่เสียชีวิตและศีรษะขาดกระเด็นออกมาตกบนท้องถนน,ด้านตำรวจตุรกีแถลงในเวลาต่อมาว่าจับกุมชายผู้ต้องสงสัย 3 คน เชื่อว่าเข้าไปสอดแนมหาลู่ทางและเป้าหมายในการโจมตีกรุงปารีสเมื่อวันที่ 13 พ.ย. รวมทั้งนายอาห์เหม็ด ดาห์มานี ชาวเบลเยียมเชื้อสายโมรอกโก วัย 26 ปี ที่ถูกจับในโรงแรมระดับ 5 ดาวในเมืองอันทัลยา แหล่งท่องเที่ยวชื่อดัง หลังเข้าพักตั้งแต่ 16 พ.ย. ส่วนผู้ถูกจับบนทางหลวงใกล้ๆ กันอีก 2 คนเป็นชาวซีเรีย ชื่ออาเหม็ด ทาฮีร์ วัย 29 ปี และนายมูฮัมเหม็ด เวอร์ดี วัย 23 ปี เชื่อว่าถูกกลุ่มไอเอสในซีเรียส่งมาช่วยพานายดาห์มานีเดินทางข้ามพรมแดน,อย่างไรก็ดี ศูนย์สังเกตการณ์ความเกลียดกลัวอิสลามแห่งชาติ (เอ็นโอไอ) และ กลุ่มต่อต้านความเกลียดกลัวอิสลามในฝรั่งเศส (ซีซีไอเอฟ) เผยว่า ในช่วง 1 สัปดาห์หลังเหตุโจมตีกรุงปารีส มีเหตุต่อต้านชาวมุสลิมเพิ่มขึ้นอย่างมากทั่วประเทศ ทั้งการวาดภาพหรือเขียนข้อความต่อต้านตามกำแพงหรือพื้นที่สาธารณะ และการโจมตีสตรีมุสลิมแม้แต่ในสหรัฐฯ กระแสต่อต้านชาวมุสลิมก็พุ่งขึ้น รวมทั้งกรณีชาย 2 คนถูกห้ามขึ้นเครื่องบินจากนครชิคาโกไปเมืองฟิลาเดลเฟีย หลังมีผู้โดยสารคนหนึ่งแอบได้ยินทั้งคู่พูดภาษาอาหรับ,ขณะที่สำนักข่าวรอยเตอร์รวบรวมข้อมูลด้านค่าใช้จ่ายของกลุ่มก่อเหตุในกรุงปารีส พร้อมประเมินว่า ค่าใช้จ่ายในการโจมตีครั้งนี้ประมาณ 7,000 ยูโร หรือราว 266,000 บาท ตั้งแต่ค่าสารเคมีทำระเบิด ที่หาซื้อได้ตามร้านขายยา ราคา 5-10 ยูโรต่อการทำระเบิด 1 แผง ค่านอตที่ใช้เป็นสะเก็ดในเสื้อติดระเบิดราคา 150 ยูโร ปืนกลอาก้ากระบอกละ 300-700 ยูโร พร้อมกระสุนที่ขาย 2,000 นัดในราคา 500 ยูโร ไปจนถึงค่าเช่ารถ ค่าเดินทางจากตุรกีข้ามมากรีซ และค่าเอกสารต่างๆ รวมกว่า 5,000 ยูโร หากเทียบกับค่าใช้จ่ายของกลุ่มก่อการร้ายสากลอัล-เคดา ตอนก่อเหตุโศกนาฏกรรม 11 ก.ย.2544 จี้เครื่องบินชนตึกแฝดเวิลด์ เทรด เซ็นเตอร์ ในนครนิวยอร์ก สหรัฐฯ ที่มีมูลค่าสูงถึง 500,000 ดอลลาร์สหรัฐฯ หรือประมาณ 17.5 ล้านบาท,ด้านการประชุมฉุกเฉินของรัฐมนตรีมหาดไทยของสหภาพยุโรป (อียู) ที่กรุงบรัสเซลส์ ประเทศเบลเยียม ที่ประชุมมีมติให้เพิ่มมาตรการตรวจเช็กผู้เดินทางทุกคนไม่มียกเว้น หลังพบว่านายอับเดลฮามิด อาบาอูด ชาวเบลเยียมเชื้อสายโมรอกโก วัย 26 ปี หัวโจกผู้วางแผนโจมตีปารีส เคยเดินทางไปซีเรียและกลับเข้ายุโรปรวมทั้งกรีซและฝรั่งเศสได้ง่ายๆ ผู้ร่วมโจมตีอื่นบางคนยังแฝงตัวเข้ามากับผู้อพยพลี้ภัยจากซีเรีย ขณะที่นายซาลาห์ อับเดสลาม หนึ่งในผู้ร่วมโจมตีก็หนีข้ามพรมแดนกลับเข้าเบลเยียมได้,วันเดียวกัน ศูนย์รับมือวิกฤตการณ์แห่งชาติเบลเยียม สั่งยกระดับการเตือนภัยก่อการร้ายในกรุงบรัสเซลส์ เป็นระดับ 4 ระดับสูงสุด เพราะ มีความเสี่ยงที่จะเกิดเหตุร้ายแรง โดยนายชาร์ลส์ มิเชล นายกรัฐมนตรีเบลเยียม เปิดเผยว่า พบเบาะแสบุคคลต้องสงสัย 2-3 คน วางแผนโจมตีด้วยอาวุธสงครามและระเบิด ในลักษณะคล้ายกับการโจมตีกรุงปารีส ด้วยเหตุนี้ จำเป็นต้องระงับการให้บริการรถไฟใต้ดินและรถรางในกรุงบรัสเซลส์เป็นการชั่วคราว ส่วนรถโดยสารจะเปิดให้บริการเพียงบางสาย แนะนำให้ประชาชนหลีกเลี่ยงพื้นที่สาธารณะที่มีคนมารวมกันจำนวนมาก ย่านธุรกิจ ไปจนถึงสถานีรถไฟและสนามบิน ควรอยู่แต่ในที่พักอาศัย ส่วนพื้นที่อื่นๆทั่วประเทศ ยังคงระดับเตือนภัยก่อการร้ายไว้ที่ระดับ 3 หรือ มีความเป็นไปได้ที่จะเกิดการโจมตี,ทั้งนี้ ในการประชุมสุดยอดอาเซียน ครั้งที่ 27 ในกรุงกัวลาลัมเปอร์ ของมาเลเซีย บรรดาผู้นำกลุ่มประเทศที่เข้าร่วมประชุมต่างประณามเหตุโจมตีของกลุ่มมุสลิมหัวรุนแรงตั้งแต่ที่กรุงปารีส ของฝรั่งเศสจนถึงประเทศมาลี พร้อมเรียกร้องให้ประชาคมโลกใช้ความพยายามต่อสู้และปราบปรามกองโจรเหล่านี้ นายกรัฐมนตรี นาจิบ ราซัค ของมาเลเซีย กล่าวระหว่างเปิดการประชุมว่า การกระทำที่โหดร้ายป่าเถื่อนเหล่านี้ไม่ใช่ตัวแทนของชาติพันธุ์ หรือศาสนาใด แต่พวกเขาคือกลุ่มก่อการร้าย สมควรถูกดำเนินการตามกฎหมายอย่างเต็มรูปแบบ และขอให้ทุกฝ่ายมั่นใจว่าเราจะยืนเคียงข้างท่านเพื่อต่อสู้กับศัตรูกลุ่มใหม่ที่ดูหมิ่นทำลายในนามของศาสนาอิสลาม พร้อมกันนี้ รัฐบาลมาเลเซียประกาศเตรียมจัดตั้งศูนย์รับส่งข้อความปราบปรามกลุ่มก่อการร้าย ผ่านโลกสังคมออนไลน์และอุปกรณ์อื่นๆด้วย,ส่วนไทย วันเดียวกัน สถานเอกอัครราชทูตไทยประจำกรุงบรัสเซลส์ ออกประกาศกรณีการเกิดเหตุการณ์ก่อ การร้ายหลายจุดในกรุงปารีส เมื่อช่วงค่ำของวันที่ 13 พ.ย. และเหตุการณ์ดังกล่าวมีความเชื่อมโยงกับบุคคลที่มีถิ่นพำนักในกรุงบรัสเซลส์ว่า เมื่อวันที่ 17 พ.ย. รัฐบาลเบลเยียมได้ประกาศยกระดับภาวะภัยคุกคามทั่วประเทศขึ้น จากเดิมระดับ 2 เป็นระดับ 3 หมายถึงภาวะภัยคุกคามต่อบุคคล กลุ่มบุคคล และกิจกรรมต่างๆที่อาจเป็นเป้าหมาย ที่มีระดับความเป็นไปได้สูง สถานเอกอัครราชทูต ณ กรุงบรัสเซลส์ ขอให้คนไทยที่พำนักอยู่หรือที่เดินทางมาในกรุงบรัสเซลส์ หรือจังหวัดอื่นๆ ของเบลเยียมใช้ความระมัดระวังในการเดินทางสัญจรเข้าในพื้นที่สาธารณะ โดยเฉพาะพื้นที่ที่เป็นข่าวตามสื่อต่างๆ ในช่วงเวลานี้ และติดตามข่าวสารจากหน่วยงานทางการของเบลเยียมอย่างใกล้ชิด หากคนไทยจะแจ้งข่าวสาร สามารถส่งอีเมลแจ้งมาที่ consular@thaiembassy.be หรือโทรศัพท์ฉุกเฉิน +(32) 4 70 85 96 67
โลกยังระอุ ผู้นำนานาชาติร่วมประณามกลุ่มก่อการร้าย ทั้งที่ก่อเหตุโจมตีกรุงปารีส ฝรั่งเศส และบุกจับตัวประกันในโรงแรมหรู ประเทศมาลี ที่ส่งผลมีชาวอเมริกัน-รัสเซีย-จีน-เบลเยียม เสียชีวิต 
ข่าวหน้า1,ก่อการร้ายฝรั่งเศส,ฝรั่งเศส,ปารีส,ก่อการร้าย,ระเบิด,ยิง,ตัวประกัน,สนามกีฬา,ร้านอาหาร,กลุ่มก่อการร้าย,ภาวะฉุกเฉิน,กลุ่มติดอาวุธ,อัล-มูราบิทูน,อัล-เคดา,อิสลามมัฆริบ,ชาวจีนเสียชีวิต,โรงแรมแรดิสสัน บลู โฮเต็ล,ข่าว,ข่าวต่างประเทศ,ไทยรัฐฉบับพิมพ์